คนมวยค้านหัวชนฝา หลัง สนช. ห้ามเด็กอายุต่ำกว่า 12 ปีขึ้นชก
กลุ่มคนมวยไม่เห็นด้วยกับสภานิติบัญญัติแห่งชาติ (สนช.) ที่จะห้ามไม่ให้เด็กอายุต่ำกว่า 12 ปี ขึ้นชกมวยไทย โดยล่าสุด พยัคฆ์หน้าหล่อ สามารถ พยัคฆ์อรุณ อดีตนักมวยไทยชื่อดัง ก็ออกมาแสดงจุดยืนที่จะคัดค้าน พ.ร.บ.ดังกล่าว พร้อมกับเตรียมยื่นหนังสือต่อนายก้องศักด ยอดมณี ผู้ว่าการการกีฬาแห่งประเทศไทย (กกท.) ในวันที่ 12 พ.ย.นี้,ตามที่การประชุมสภานิติบัญญัติแห่งชาติ (สนช.) มีความพยายามที่จะผลักดันให้ร่างพระราชบัญญัติกีฬามวย พ.ศ.2542 แก้ไขเพิ่มเติม และเป็นประเด็นถกเถียงกันอย่างกว้างขวาง ห้ามเด็กที่มีอายุต่ำกว่า 12 ปี ขึ้นชกมวยไทย โดยในการจัดการแข่งขันต้องมีวัตถุประสงค์เพื่อส่งเสริมประสบการณ์ในกิจกรรมด้านการกีฬา และมีมาตรการป้องกันอันตรายทางร่างกาย และมีกฎกติกาการเล่นที่เหมาะสม เป็นการเฉพาะนั้น,ล่าสุด พยัคฆ์หน้าหล่อ สามารถ พยัคฆ์อรุณ อดีตนักมวยไทยชื่อดังในฐานะนายกสมาคมกีฬามวยไทยนายขนมต้ม พร้อมคณะกรรมการ เตรียมเข้ายื่นหนังสือต่อ ดร.ก้องศักด ยอดมณี ผู้ว่าการการกีฬาแห่งประเทศไทย (กกท.) เพื่อแสดงจุดยืนคัดค้านการห้ามนักมวยที่มีอายุต่ำกว่า 12 ปีขึ้นชก ในวันที่ 12 พ.ย.นี้ โดยระบุว่าเราจะขอสู้เพื่อลูกหลานเป็นครั้งสุดท้าย หากแพ้หมายถึงมวยไทยสูญสิ้น ถ้าชนะก็เป็นการป้องกันกีฬามวยไทยให้อยู่สืบต่อไป,ขณะเดียวกันมีรายงานข่าวอีกว่า เวทีมวยมาตรฐานอย่างเวทีมวยลุมพินี ถ.รามอินทรา กม.2 ก็ออกมาแสดงจุดยืนคัดค้านการผลักดันร่างกฎหมายดังกล่าวอีกด้วยเช่นกัน โดยเมื่อวันที่ 6 พ.ย.ที่ผ่านมา มีการส่งแบบสำรวจไปยังค่ายมวยและหัวหน้าค่ายมวยต่างๆ เพื่อขอให้ร่วมกันแสดงจุดยืนคัดค้านร่างกฎหมายห้ามเด็กอายุต่ำกว่า 12 ปีขึ้นชกมวย โดยขอให้ทุกค่ายส่งรายชื่อนักมวยในสังกัด และขอให้แสดงเหตุผลของการคัดค้านดังกล่าว.
กลุ่มคนมวยไม่เห็นด้วยกับ สนช. ที่จะห้ามไม่ให้เด็กอายุต่ำกว่า 12 ปี ขึ้นชกมวยไทย โดยล่าสุด พยัคฆ์หน้าหล่อ สามารถ พยัคฆ์อรุณ อดีตนักมวยไทยชื่อดัง ก็ออกมาแสดงจุดยืนที่จะคัดค้าน พ.ร.บ.ดังกล่าว
สภานิติบัญญัติแห่งชาติ,สามารถ พยัคฆ์อรุณ,สนช.,พระราชบัญญัติกีฬามวย,การกีฬาแห่งประเทศไทย